CELEX: 62018CB0119
Language: hu
Date: 2019-03-21 00:00:00
Title: C-119/18–121/18. sz. egyesített ügyek: A Bíróság (kilencedik tanács tanács) 2019. március 21-i végzése (az Audiencia Nacional, Sala de lo Contencioso-Administrativo [Spanyolország] előzetes döntéshozatal iránti kérelme) — Telefónica Móviles España SAU (C-119/18), Orange España SAU (C-120/18), Vodafone España SAU (C-121/18) kontra Tribunal Económico-Administrativo Central (Előzetes döntéshozatal — 2002/20/EK irányelv — A 6. cikk (1) bekezdése és a melléklet A. része — Az elektronikus hírközlő hálózatok és az elektronikus hírközlési szolgáltatások engedélyezése — Távközlési szolgáltatók — Az autonóm közösségnél nagyobb földrajzi lefedettség — Éves pénzügyi hozzájárulás — Részvétel a Corporación de Radio y Televisión Española finanszírozásában)

1.7.2019   
            
            
               HU
            
            
               Az Európai Unió Hivatalos Lapja
            
            
               C 220/13
            
         
      A Bíróság (kilencedik tanács tanács) 2019. március 21-i végzése (az Audiencia Nacional, Sala de lo Contencioso-Administrativo [Spanyolország] előzetes döntéshozatal iránti kérelme) — Telefónica Móviles España SAU (C-119/18), Orange España SAU (C-120/18), Vodafone España SAU (C-121/18) kontra Tribunal Económico-Administrativo Central
      (C-119/18–121/18. sz. egyesített ügyek) (1)
      
      (Előzetes döntéshozatal - 2002/20/EK irányelv - A 6. cikk (1) bekezdése és a melléklet A. része - Az elektronikus hírközlő hálózatok és az elektronikus hírközlési szolgáltatások engedélyezése - Távközlési szolgáltatók - Az autonóm közösségnél nagyobb földrajzi lefedettség - Éves pénzügyi hozzájárulás - Részvétel a Corporación de Radio y Televisión Española finanszírozásában)
      (2019/C 220/17)
      Az eljárás nyelve: spanyol
      
         A kérdést előterjesztő bíróság
      
      Audiencia Nacional, Sala de lo Contencioso-Administrativo
      
         Az alapeljárás felei
      
      
         Felperesek: Telefónica Móviles España SAU (C-119/18), Orange España SAU (C-120/18), Vodafone España SAU (C-121/18)
      
         Alperes: Tribunal Económico-Administrativo Central
      
         Rendelkező rész
      
      Az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20/EK európai parlamenti és tanácsi irányelvet (engedélyezési irányelv) úgy kell értelmezni, hogy nem tartozik ezen irányelv hatálya alá az alapügyekben szóban forgókhoz hasonló, a Spanyolországban működő, és egy autonóm közösségnél nagyobb földrajzi lefedettséggel rendelkező távközlési szolgáltatókra a közcélú műsorszolgáltatás finanszírozásában való részvétel céljából kivetett éves pénzügyi hozzájárulás.
      
         (1)  HL C 161., 2018.5.7.